Vestre Kanalgate 10 (Moss)

Vestre Kanalgate 10 også kalt Vestre kanalgate 15 før 1919 grunnet gatereguleringer, er en bolig på Jeløya i Moss. Det finnes ikke noe fast tall på når det ble bygget opprinnelig, men det ble bygget før 1885, på denne tiden gikk huset også under en annen adresse nemlig Vestre Sandgade 15 . Før huset ble bygget var området et stort jordet. I tillegg det har blitt tilbygd flere ganger, men har blitt regulert for bevaring på bakgrunn av sin kulturhistoriske verdi som et arbeiderstrøk fra 1800-tallet . Huset er en del av en trehusbebyggelse av 1 til 2 etasjes hus fra 1800 tallet. Disse bygningene beholder til den dag i dag sitt opprinnelige uttrykk med bakgårdsmiljøet. Huset er også tett langs gateløpet.

Huset er en trehusbebyggelse og har tidligere fungert som en arbeiderbolig. Huset har stående kledning og rundt vinduene er det pynte klosser og belistning. Huset i dag har to etasjer i tillegg til ett loft. Visuelt har huset i dag et gammeldags preg men ser ganske moderne ut. Malingen er grå og frisk, antas at det tidligere har vært oransje som de fleste arbeiderboligene . Selve huset har en ordinær rektangulær form og har et skråtak.

### Den industrielle utviklingen i Moss
På 1800-tallet opplevde Moss en betydelig industriell utvikling. Byen ble et sentralt sted for produksjon av trelast, papir, tekstiler og glass. Trelastindustrien hadde allerede eksistert i flere hundre år, men på midten av 1800-tallet ble produksjonen betydelig større. Moss hadde en sentral beliggenhet ved fjorden, og dette gjorde det enkelt å transportere trelasten til markedene i Europa.

Den økende industrialiseringen førte til mer arbeid og økonomisk vekst i Moss. Byen ble en viktig industriby i Norge, og mange arbeidsplasser ble skapt. Moss beliggenhet ved fjorden og nærheten til markedene i Europa gjorde byen til et viktig senter for produksjon og eksport .

### Glassverket
Mange av de som bodde i arbeiderboligene i dette området jobbet på det berømte glassverket. Vestre Kanalgate 10 var på slutten av 1800-tallet eid av Ludvig Hjalmar Kalvig, som selv jobbet som glasværksarbeider. Moss Glassverk ble grunnlagt 8. januar 1898, under navnet AS Moss Glasværk, men senere endret navnet til Moss Glassverk AS. Selskapet startet med kun én smelteovn og 32 glassblåsere, men allerede i 1907 økte antallet til to smelteovner og 65 glassblåsere. Glassverket befant seg i Helgerødgaten 10 og var det nærmeste glassverket til Vestre Kanalgate. Det var også et annet glassverk på Jeløy, kalt Jelø Glasværk, som lå i Værftsgaten 4a. Dessverre gikk Jelø Glasværk konkurs allerede 31. oktober 1902, og de oppsagte arbeiderne fikk nye jobber på Moss Glassverk .

Derfor er Moss Glassverk AS det mest kjente glassverket i området. Fabrikken ble faktisk bygget samtidig som flere av arbeiderboligene i området. Disse arbeiderboligene befant seg hovedsakelig i Bråtengaten og var derfor veldig nærme fabrikken langs Helgerødgaten. Dette var en fin ordning for familiene, da de jobbet like ved boligene og kunne livnære seg med det som fantes i området. Det var dagligvarebutikker og fiskebutikker bare rundt hjørnet fra Vestre Kanalgate mot Bråtengaten .

Mange av glassblåserne som jobbet på Moss Glassverk AS var faktisk fra Sverige. Deres erfaring hjalp til mye i fabrikkens oppbyggingsår, men etter hvert var det mest norsk arbeidskraft i fabrikken. Først i 1913 kom den første automatiske maskinen for glassblåsing, som het Owens og var opprinnelig en amerikansk oppfinnelse. Før dette måtte arbeiderne selv blåse ved bruk av teknikk og kraftige lunger. Videre, i 1925, fikk Moss Glassverk en kontinuerlig elektrisk glass smelteovn. Det var mange år med opp- og nedgang i produksjonen, men i 1999 stengte Moss Glassverk AS for godt. Fabrikken ble så revet og det ble bygget boligblokker hele veien ned til sjøbadet .

### Om bygningen

Huset ble opprinnelig bygget på 1800-tallet. I 1953 ble det gjort en tilbygging til en verdi av 17 000 kroner, og det opprinnelige arealet på ca. 50 kvadratmeter ble utvidet til 72 kvadratmeter etter ombyggingen. Søknaden om å bygge ut ble sendt til Moss byingeniørkontor den 9. mars 1951 av eieren på tilbyggstidspunktet, Theodor Amundsen. Før arbeidet kunne starte, måtte Theodor skaffe godkjenning fra naboene, og erklæringen deres måtte innføres. Dette var et krav fra Moss byggningsråd. Theodor måtte sende inn en plantegning og bilder før og etter ombyggingen for å vise forskjellene (weblager.no).

I 1990 bodde Tore Gimnes Berg i Vestre Kanalgate 10. Tore berg søkte om å legge nye vannledninger, og Moss ingeniørvesen anmeldte sanitær anlegget og installerte nye vannledninger innenfor grunnmuren. I 2016 gjennomgikk huset store endringer. Karolina og Magnus Horge var de som bodde i huset på dette tidspunktet, og vedtaket om påbyggingen ble sendt av Helle Kristin Gjølme fra Moss kommune avdeling plan, miljø og teknisk. Søknaden om fasadeendring og bruksendring ble godkjent, men vinduene i kjelleretasjen ble ikke godkjent før i 2016, selv om de søkte allerede i 2015. Arkitektkontoret Konrad Halvorsen AS ble tildelt ansvarsrett for søknaden (weblager.no).

De fikk lov til å gjennomføre deler av ombyggingen fordi forslaget harmonerte med husets opprinnelige formspråk og det omkringliggende bygningsmiljøet. Vilkårene for å fjerne eller rive deler av huset var at de skulle ha fotodokumentasjon av eldre bygningsdeler og konstruksjoner som de rev, både før og under riveprosessen. Denne dokumentasjonen skulle sendes inn til Moss kommune og lagres i Moss bygningsarkiv. I tillegg skulle faglige råd etterfølges. Nytt panel og dekor skulle også være likt det eksisterende. De nye vinduene skulle være koblede, sidehengslet, utadslående og ha gjennomgående sprosser med kittfals. Taket skulle dekkes med rød enkel krummet teglstein. Alle disse vilkårene ble fastsatt av Anja Fageregn fra Byarkitekt .

### Beboere

### Folketelling 1885

### Folketelling 1900

### Folketelling 1910

Huset var helt i starten en generasjonsbolig og tilhørte Ole Halvorsen Røed. Etter dette tok Gustav Olsen Røed over boligen med hans familie noe vi kan se på folketellingen i 1885. Huset var fortsatt i Røed familien i folketellingen på 1900-tallet men i 1910 har Kallevig familien tatt over .  Kalvig familien hadde huset frem til 1933, dette var siste telling før dagens dato. Altså Ludvig Kalvig eide huset deretter tok Hilde Jeanette Kalvig over huset etter han i 1923 og hun hadde det dokumentert hvert fall i ti år frem i tid. Videre i 1951 bodde Theodor Amundsen i huset da han på dette tidspunktet gjorde flere endringer.  Vi vet også at Tore Gimnes Berg eide huset i 1990, da ha søkte om å gjøre endringer på dette tidspunktet. I dag bor Magnus Odd Horge i huset **.**

### Referanser